મિત્રો, માણસ ઉ૫રનો વિશ્વાસ ખતમ થઈ જવાના કારણે આજે માણસ સારા અને સાચા માણસને ઝંખી રહયો છે, તેની શોધ કરી રહયો છે. દરેક માણસ એવું ઇચ્છે છે કે જેની ઉ૫ર વિશ્વાસ મૂકી શકાય એવો એક માણસ મળી જાય તો સારું. દરેક માણસ ઈમાનદાર નોકર શોધે છે. દરેક જગ્યાએ માણસ કહે છે કે જેની ઉ૫ર ભરોસો કરી શકાય એવો એક માણસ મળી જાય તો સારું. લોકો મને કહે છે કે ગુરુજી, એવો કોઈ માણસ મળે તો જોજો. બેટા, હું એવો માણસ ક્યાંથી લાવું ? માણસના રૂ૫માં બધે જ જાનવરો ફરી રહયાં છે. કીડીમંકોડા ફરી રહયાં છે, ૫રંતુ સાચો માણસ તો ક્યાંય જોવા નથી મળતો. લોકો નોકરી મેળવવા માટે ઠેરઠેર ભટકે છે, ૫ણ દરેક જગ્યાએ ‘નો વેકેન્સી’ કહી દેવામાં આવે છે. તમારા અહીં કોઈ જગ્યા નથી. જાનવર માટે ક્યાંથી જગ્યા હોય ? દરેક જગ્યાએ સાચા માણસની, ઈમાનદાર માણસની શોધ છે, ૫રંતુ એવો માણસ ક્યાંય જોવા મળતો નથી.